นิสิตใหม่

นิสิตใหม่ เป็นภาพยนตร์ไทยแนวจินตนิยมชีวิต ขนาด 35 มม. พากย์เสียงในฟิล์ม ปี พ.ศ. 2526 สร้างโดยไฟว์สตาร์ โปรดักชั่น กำกับโดยไพโรจน์ สังวริบุตร ซึ่งรับบทเป็นพระเอกอีกด้วยออกฉายครั้งแรกเมื่อวันที่ 11 มิถุนายน พ.ศ. 2526 นอกจากนี้ยังมี มนฤดี ยมาภัย และ เอกลักษณ์ ยลระบิล ร่วมแสดง รวมถึงได้นิสิตมหาวิทยาลัยศิลปากร (วิทยาเขตทับแก้ว) มาร่วมแสดง

 เรื่องย่อ 
นิสิตใหม่ เรื่องราวของ วาที (ไพโรจน์ สังวริบุตร) นักศึกษาใหม่ที่ประสบปัญหาจักรยานที่ยืมมาสูญหาย ทำให้ต้องออกตามหาผู้ที่ให้ยืมจักรยาน หากไม่สามารถหาตัวได้จะต้องถูกลงโทษ ในวันพิจารณาโทษ ปาริชาต หรือ ปลา (มนฤดี ยมาภัย) นักศึกษาหญิงเจ้าของจักรยานได้ปรากฏตัวขึ้น โดยวาทีเคยช่วยปลาให้รอดพ้นจากกลุ่มขโมยจนตนเองได้รับบาดเจ็บ เหตุการณ์ดังกล่าวทำให้ปลาเกิดความเห็นใจและความผูกพันกับวาที

ขณะเดียวกัน ปลาเป็นคนรักของ แซม (เอกลักษณ์ ยลระบิล) ชายหนุ่มเจ้าชู้ที่คบผู้หญิงอื่นควบคู่กันมาโดยตลอด แม้ปลาอยากยุติความสัมพันธ์ แต่ด้วยปัญหาทางการเงินของครอบครัว ทำให้เธอตัดสินใจยอมหมั้นหมายกับแซมและตกลงเดินทางไปต่างประเทศด้วยกัน อย่างไรก็ตาม วาทีตามไปที่สนามบินและเปิดเผยความจริงว่าข้อตกลงต่าง ๆ เป็นเรื่องที่มารดาของปลาสร้างขึ้น ปลาจึงตัดสินใจไม่เดินทางไปต่างประเทศ และเลือกอยู่กับวาทีแทน

 นักแสดง 
 ไพโรจน์ สังวริบุตร - วาที 
 มนฤดี ยมาภัย - ปาริชาติ
 เอกลักษณ์ ยลระบิล - แซม
 ต่อลาภ กำพุสิริ – กำธร
 วรารัตน์ เทพโสธร – เลิศลักษณ์
 เปียทิพย์ คุ้มวงศ์ - จันทรา
 สมชาย สามิภักดิ์ - พ่อของแซม
 เจ้ากอแก้วประกายกาวิล ณ เชียงใหม่ - แม่ของแซม
 มาเรีย เกตุเลขา (รับเชิญ)
 ลินดา ค้าธัญเจริญ (รับเชิญ)
 จิระศักดิ์ อิศรางกูร ณ อยุธยา (รับเชิญ)

อ้างอิง

หมวดหมู่:ภาพยนตร์ภาษาไทย
หมวดหมู่:ภาพยนตร์ไทยที่ออกฉายในปี พ.ศ. 2526
หมวดหมู่:ภาพยนตร์โดยไฟว์สตาร์โปรดักชั่น
หมวดหมู่:ภาพยนตร์ที่กำกับโดย ไพโรจน์ สังวริบุตร
หมวดหมู่:ภาพยนตร์ไทยในคริสต์ทศวรรษ 1980
หมวดหมู่:ภาพยนตร์รักชีวิตไทย
หมวดหมู่:ภาพยนตร์ที่อำนวยการสร้างโดย เจริญ เอี่ยมพึ่งพร